 Èrò àwọn ènìyàn sọtọọtọ lórí ẹsùn Onnoghen Ninu atẹjade kan ti o fi ṣọwọ ni ọjọ Abamẹta, Al-Hassan ni ẹsun aiṣe ootọ nipa awọn dukia ti adajọ agba naa ni lo ko ba a. Èrò àwọn ènìyàn sọtọọtọ lórí ẹsùn Onnoghen Yorùbá, ẹ dìbò fún Buhari láti bu ọlá fún M.K.O Abiola Eko Akete yóò gbàlejò BBC Yoruba Ajọ CCT ni ọjọ ẹti ni awọn fi iwe ẹsun alabala mẹfa naa ṣọwọ si alaga ile ẹjọ CCT, ti wọn si ti fi iwe ipẹjọ ṣọwọ si adajọ agba naa. Gbogbo ẹsun mẹfẹẹfa lo da lori aise ootọ nipa awọn dukia to ni. Adájọ àgbà Onnoghen Ẹwẹ, ajọ tó n polongo fun akoyawọ ninu iṣejọba Naijiria, SERAP fi sita loju opo Twitter won pe ẹsun ti wọn fi kan Adajọ Agba orilẹede Naijiria, Walter Onnoghen fẹ da bi eyi ti ilana ofin rẹ n mi lẹsẹ eyi si n da yẹyẹẹ ẹka idajọ ni Naijiria silẹ ni. Eyi sile ṣakoba fun ogun ti iṣejọba n gbe ti iwa jẹgudujẹra wọn si gbudọ dawọ rẹ duro ni kiakia. Loju opo SERAP yii kan naa ni awọn ọmọ Naijiria ti sọ ọ di rọngbọndan. David dahun pe ki lo n jẹ pe ofin n mi lẹsẹ ninu keeyan ṣe afihan dukia rẹ, ofin to na tan ni. Ki ẹ ma gbe lẹyin oṣelu. JUPOCE ni tirẹ gbe lẹyin SERAP, o wi pe fun igba akọkọ oun ro pe wọn sọ ootọ ninu idajọ wọn ati jija fun awọn ọmọ Naijiria. Chikaritto sọ pe o pani lẹrin pe ẹgbẹ kan ti ko dara le ijọba to n gbogun ti iwa jẹgudujẹra gan lo n fi imọran lọ pe ki wọn dawọ igbogun ti iwa jgudujẹra duro. Iwa agabagebe niyii. Segun Ologe sọ pe wọn ko le dede gbe onimọ ofin kankan lọ ile ẹjọ to fi mọ CCT ayafi bi ẹjọ naa ba ti kọkọ de iwaju ajọ to n ri si ọrọ ofin nitorinaa, igbesẹ yii ko tọna. Twitter ló gbà mí lọwọ ikú Ọtọtọ ni ero awọn eekan lawujọ atawọn ọmọ Naijiria nipa iroyin to wa lode lori ẹsun pe adajọ agba orilẹede yii ko kede awọn dukia rẹ kan. : CCT: Adájọ àgbà Onnoghen yóò jẹjọ lọjọ kẹrìnlá oṣù kínní 